cyanic-selkie/wikianc huggingface dataset:
Ljouwerter Roeiferiening Wetterwille
Skiednis
De Ljouwerter Roeiferiening Wetterwille waard op 17 maaie 1919 oprjochte by in gearkomste yn it Nieuw Fries Koffiehuis yn Ljouwert. Inisjatyfnimmer en teffens de earste foarsitter fan 'e feriening wie dhr. G. Quast, dy't lykwols yn 1920 út Ljouwert wei ferhuze. Wetterwille hie by de oprjochting 44 leden, mar nei it ferfarren fan Quast rûn it ledetal al rillegau tebek nei 11 man. Yn 1923 kamen der foar it earst wer leden by, en datselde jiers kaam der in ein oan 'e inkeld noch yn namme besteande Roeiferiening De Tynje. Dêrmei wie Wetterwille doe de iennichste roeiklub yn Fryslân.
It earste ûnderkommen fan 'e Ljouwerter Roeiferiening Wetterwille wie in boatehûs fan 4 by 10 m yn 'e jachthaven fan Ljouwert. Yn 1984 ferhuze de feriening nei it Wâldmansdjip, om't de âlde akkomodaasje ûnderwilens fierstente lyts wurden wie. Ald-boargemaster Van der Meulen hie dêr by it begjin fan 'e bou noch de earste stien lein.
Noardpoldersyl
Haven
De letterkoade foar de boaten dy't Noardpoldersyl as thúshaven hawwe is UQ, de ôfkoarting fan Uskwert (nei it Nederlânk: Usquert). Meastal lizze dêr mar ien of twa fiskersboaten. De haven waard fral brûkt troch grenaatfiskers. Yn it ferline hat dêr in fiskôfslach west.
De haven is by heechwetter berikber troch in smelle, ûndjippe geul, de Noordpoldermude. By eb falt it haventsje drûch. Dizze geul is ferbûn mei de Súd-East Lauwers, in djippe geul dy't yn westlike rjochting nei it seegat tusken it Simenssân en Rottumerplaat laat. Nei it easten ta wurdt de Súd-East Lauwers stadichoan ûndjipper; it begjin leit by it wantij fan Rottumereach.
Hanno de Seefarder
De ekspedysje
Kartago stjoerde Hanno oan it haad fan in float fan 60 skippen op paad mei it doel om de kusten fan noardwest Afrika te ferkennen en dêr koloanjes te stiftsjen. Hy sylde troch de Strjitte fan Gibraltar ('De Pylders fan Herkules') en stifte (faaks fannijs) sân koloanjes op de kust fan wat no Marokko is. Dêrnei fear er nei it suden, de Atlantyske kust fan it kontinint bylâns. Hy besiket Mogador, dêr't de Foenysjers in kleurstoffefabryk oprjochten; sy brûkten dêrfoar in seeslak dy't sy yn de pleatslike wetters fan de Atlantyske Oseaan fûnen. Hanno moete ferskate lânseigen folken op syn reis dy't him op tige ferskillende wizen ûnthellen.
Tsjalling Hiddes Halbertsma
Keappenskip
Doe't yn jannewaris 1809 Hidde Halbertsma kaam te ferstjerren, yn desimber fan datselde jier yn 'e dea folge troch Ruerdtsje Binnerts, waarden de bruorren op jonge jierren wees. Joast, de âldste broer, studearre yn dy tiid yn Amsterdam, wylst Eeltsje, de jongste, yn Ljouwert yn 'e kost wie, dêr't er nei de Latynske skoalle gie. It foel sadwaande oan Tsjalling ta om mei de help fan feinten de bakkerij fan harren heit draaiende te hâlden oant de trêde broer, Binnert, âldernôch wie om 'e saak fan him oer te nimmen.
Fedde en Martha Bergsmapriis
Yn oanmerking komme allinich oarspronklik Frysktalige toanielstikken dy’t yn 'e ôfrûne fiif jier skreaun binne. Of it stik al of net opfierd of publisearre is, is net fan belang.
Roald Amundsen
De Súdpoal
Amundsen begûn syn tocht troch Antarktika nei de poal op 20 oktober 1911, en mei Olav Bjaaland, Helmer Hanssen, Sverre Hassel en Oscar Wisting kaam er op 14 desimber oan op de Súdpoal. Earst 35 dagen letter kaam ek Scott oan op de súdpoal. Op 7 maart 1912 kaam de Fram oan yn Hobart op Tasmaanje, en earst doe koe Amundsen de wrâld witte litte dat er op de Súdpoal west hie. Oer de tocht skreau Amundsen it boek "Sydpolen. Den norske sydpolsfærd med Fram 1910-1912" (De Súdpoal. De Noarske feart nei de Súdpoal mei de Fram 1910-1912). thumb|left|Kaart mei de rûtes nei de poal fan Scott & Amundsen, mei plak en datum fan Scott's dea
Bynt
Dekbalkebynt
By dit type bynt leit de hoannebalke op de stilen en is der mei in pin-en-gat-ferbining mei ferbûn. Dit bynt komt foar yn Fryslân, Grinslân, Drinte, kop fan Oerisel, Seelân, Noard- en Súd-Hollân.
Aleksanderarsjipel
Demografy
De Tlingit- en Haida-Yndianen binne de oarspronklike bewenners fan 'e Aleksanderarsjipel. Leden fan in trêde folk, de Tsimsjian, wiene dêr fan oarsprong flechtlingen út Britsk-Kolumbia, dy't yn 1887 fan 'e Amerikaanske presidint Grover Cleveland tastimming krigen om har permanint op it eilân Annette te fêstigjen. Hja hawwe dêr no it Annette Island Yndianereservaat fan 'e Metlakatla Yndianemienskip, dat 332,6 km² beslacht. It is it iennichste Yndianereservaat yn hiel Alaska, mei't de grûnrjochten fan 'e lânseigen befolking dêr oer it algemien oars regele binne.
Beilerfeart (plak)
Beilerfeart is in buorskip tusken Beilen en Hoogersmilde yn de gemeente Midden-Drenthe, yn de Nederlânske provinsje Drinte.
De namme Beilerfeart hat it buorskip krigen fan de Beilerfeart dy't der trochhinne rint.
Radio Ga Ga
Radio Ga Ga is in nûmer dat oarspronklik opnaam is troch Queen yn 1983 en útbrocht op it album The Works fan Queen út 1984. Radio Ga Ga wie it earste nûmer op it album en waard op 16 jannewaris 1984 útbrocht as earste single fan it album.
Johannes Oldsen
Lettere jierren
Oldsen wie ek de driuwende krêft efter de oansluting fan 'e Foriining by de Sydslesvigsk Vælgerforening ("Súdsleeswykske Kiezersferiening"), de politike partij fan 'e Deenske minderheid, dy't in garandearre sit (ûnôfhinklik fan 'e kiesdrompel) krige yn 'e Sleeswyksk-Holsteinske lândei. Fan 1946 oant 1947 siet Oldsen foar de SSV yn it dielsteatsparlemint.
Lousmar
Yn 1780 waard de mar drûchmakke, mar it âldste oktroai is fan 1672. De polder waard wer ûnder wetter setten yn 1784 en tusken 1847-1848 wer drûchmakke. Hy hie in oerflakte fan 40 bunder en in leechste punt fan -2,2 m NAP. Der stienen earst twa mûnen, letter ien, dy't ferfongen waard troch in elektrysk gemaaltsje yn 1926. De Lousmarderpolder foel sûnt 1956 ûnder it nij foarme wetterskip de Lytse Geast.
Himpolder
De Himpolders wetteren ôf nei it suden en westen troch in grut tal silen yn de diken, bygelyks de Pikesyl.
Henri Poincaré
De bydragen fan Poincaré oan de wiskunde wienen fûneminteel fan aard, net allinnich oan de wiskunde, mar ek oan de wiskundige natuerkunde en oan de himelmeganika droech hy by. Yn 1911 krige hy foar syn bydragen oan de astronomy de Bruce Medal fan de Astronomical Society of the Pacific. Yn 1905 krige hy al de Matteucci Medal. Hy wie ferantwurdlik foar de formulearring fan it Poincaré-fermoeden, in ferneamd probleem út de wiskunde.
Neist syn wittenskiplike aktiviteiten wie hy ek in popularisator fan de wis- en natuerkunde en skreau hy meardere populêrwittenskiplike boeken.
Doniastate (Hallum)
Na 1543 hie Donia gjin funksje mear as aadlik hûs, tenei wie it mar in gewoane pleats. Yn 1656 wie de pleats, 83 pûnsmiet (± 30 hektare) grut, eigendom fan Schelte fan Aebinga. Nei him wie syn dochter Lucia Helena eigeneres en dêrnei har soan Tjalling Homme fan Camstra dy't op Orxmastate yn Menaam wenne, dy't it neiliet oan syn dochter Elisabeth. Elisabeth wie troud mei Jan Sicco Rijksbaron thoe Schwartzenberg en Hohenlansberg fan Eysingastate te Rinsumageast. Yn 1808 gie it mis mei de s(t)ate, want op 26 april 1808 is de ferkeap fan het hornleger Donia State met de Spekpolle daarachter, groot 1 ¼ pondematen, onder Hallum aan den Doniaweg met daarop staande afgebrande huizinge.
De Houtigehage
De Houtigehage is in doarp noardeast fan Drachten yn 'e gemeente Smellingerlân. De twa buorskippen Luchtenveld en Fianen falle ûnder De Houtigehage.
Skiednis
Oant de earste helte fan de 18e iuw lei yn 'e kontrijen heechfean. Op 'e gritenijkaart yn de atlas fan Schotanus út 1718 lizze dêr de Folger Feanen mei yn it ferlingde fan de Burmaniasleat de Hillema Gruppel. It fean waard al gau nei dy tiid yn in pear desinnia tiid ôfgroeven foar de [[turfwinning. Troch't de grûn net fuort yn kultuer brocht waard, ûnstie der in grut heidegebiet dat bekend stie as "de heide efter De Rottefalle". Tsjerklik foel Houtigehage ûnder De Rottefalle.
Tsjerke
thumb|260px|''[[Noord-Jeruël (De Houtigehage)|Noard Jeruël]]
Kordoba (Spanje)
Islamitsyke tiid
De Calahorra is in fortifisearre toer oan it súdlike ein fan de romeinske brêge. De oarspronklike bou stamt út de Almohadyske tiid. Yn de toer is it 'Museo Vivo de Al-Andalus' ûnderborcht.
De Rusken
De Rusken is in streekdelsetting súd fan Donkerbroek yn de gemeente Eaststellingwerf. De namme komt ek foar as De Russchen.
Ibn Chaldûn
Sosjology
Hy lei út dat solidariteit, mienskipssin troch him `asibiyah neamd, it sterkst is yn tribale maatskippijen omdat dy basearre binne op bloed- en stamsibskip en omdat, sûnder solidariteit, oerlibjen yn slimme omstannichheden ûnmooglik is. As dizze solidariteit hân yn hân giet mei de oare sterkste mienskipsbân, religy, dan tendeart de kombinaasje fan beide, ta ûnoerwinlikheid.
Pete Best
Neidat hy út The Beatles setten wie besocht Best meardere kearen om oare bands op te rjochtsjen. Dêrby hie hy net folle súkses. Yn 1965 mislearre syn poging ta selsmoard troch him op te sluten yn in keamer en de gaskraan iepen te setten. Yn oktober dat jier klage hy The Beatles oan wegens laster, omdat Ringo Starr sein hy dat hy om reden fan drugsgebrûk út de band setten wie.
Dana de Vries
De basis foar har stúdzje waard sûnt har seisde lein troch Jiri Prchal. Doe't se njoggen jier wie, wie se foar it earste te hearren mei it Frysk Jeugdorkest. Neist optredens yn Nederlân, spie se ek yn de Carnegiehall yn New york, yn Portegal en yn Europeeske lannen mei ûnder mear it Nederlânsk Filharmonyorkest (NedPhO), it Noard Nederlânsk Orkest (NNO), it Nasjonaal Symfoanysk Keamerorkest (NASKA) en Jeugdorkest Nederlân (JON), it Haydn Jeugd Strykorkest (HJSO) út Grins en it Jeugd Keamerorkest fan it Mieczyslaw Karlowitz Muzieklyceum út Poznan (Poalen). As keamermusikus trede se al op mei ûnder mear Emmy Verhey. Dana folge masterklassen en die mei oan festivals as it Orlando Festival en it Peter de Grutte Festival.
De Bidler (Wergea)
Tsjerke
De lytser wurdende herfoarme gemeente wurke nau gear mei de Wergeaster mennisten en mocht foar de tsjinsten de lytsere fermanje brûke. Om't de eigen tsjerke leech kaam te stean is der doe besletten it gebou te keap oan te bieden oan de 'Twa Tuorren Kommisje' foar it symboalyske bedrach fan 1 gûne.
Hendrik Kemper
Hendrik Kemper (1688 - 17?) wie in Amsterdamske klokke- en fizeljitter. Ferspraat oer Nederlân binne in tsiental klokken fan him bekind út de perioade 1723-1732, sa as:
Trenton (Nij-Jersey)
Berne yn Trenton
thumb|left|250px|It kapitoal fan Nij-Jersey yn Trenton
Martijn Theodoor Houtsma
Bibliografy
🇦🇹, Some Remarks on the History of the Saljuks yn Acta Orientalia. 3 (1924).
Aartshartoch
Bûten Eastenryk wurdt de titel 'aartshartoch' yn it Dútsk, Nederlânsk, Frysk en guon oare talen gauris brûkt foar de net-regearjende leden fan it Hûs Romanov, fan 'e tsaren fan Ruslân. Harren titel wurdt lykwols ek wol oerset as 'gruthartoch'.
Toerswel
Iten
De toerswel is in echte ynsekteniter. Syn iten fynt er wylst er troch de loft jachtet. Syn bek kin foar dat doel in hiel ein iepen. Ôfhinklik fan it waar en it plak dêr't de fûgels it bêste ynsekten fine kinne, fleane se soms wol hûnderten kilometers fan harren koloanje om iten te sykjen. Foar harren jongen sammelje se wol in grut tal lytse ynsekten dy't se as in bal nei harren nêst bringe.
Supermarine Spitfire
De Spitfire waard de hiele Twadde Wrâldkriich troch ynset troch de Alliearden, benammen troch de RAF. Der waarden totaal 20.340 fan makke. Dêrnjonken wie der in fariant foar de marine, de Seafire, dêr't 2.594 fan boud waarden. De Spitfire Mk IX binne de measten fan makke.
Müllerrôt
Status
De müllerrôt hat de IUCN-status fan "net bedrige", mei't er yn syn ferspriedingsgebiet noch rûnom foarkomt en om't de populaasje stabyl liket te wêzen.
Fons Jansen
thumb|Fons Jansen (1976) Alphonsus Paulus Johannes Maria (Fons) Jansen (Bussum, 12 oktober 1925 - Hilfertsom, 23 maart 1991) wie in Nederlânske kabaretier en skriuwer. De politika Annemiek Padt-Jansen wie syn suster.
Yn 1984 naam hy ôfskied fan it teater, like ûnferwacht as'ter ea komd wie. Hy gie wer skriuwen. Yn 1990 iepenbierre him by him longkanker. Hy wegere alle behannelingen en ferstoar úteinlik yn it foarjier fan 1991 op 65-jierrige leeftyd. Hy waard begroeven op it Noarderbegraafplak in Hilfertsom.
Sint-Joaristsjerke (Dedzjum)
Ynterieur
Oan wjerskanten fan it middenpaed dat nei it koer rint steane de rigen banken opsteld. Oan de muorren is in houten lambrisearring oanbrocht. Tradisjoneel stie yn Fryske tsjerken de preekstoel eartiids oan de súdlike muorre, mar yn de 19e iuw ferhûzen in soad kânsels mei it doophek nei it eastlike koer. Lykas doe moade wie krige ek de preekstoel yn de nije tsjerke fan Dedzjum in plak yn it koer. De mei fykwurk fan blommen, fruchten en fûgels fersierde preekstoel stamt út 1739 en komt noch út de âlde tsjerke. De trep nei de preekstoel stamt fan 1889, it doopbekken út 1767. Ek de psalmbuorden binne 18e iuwsk en ôfkomstich út de âlde tsjerke, se litte grutte oerienkomsten sjen mei dy fan Parregea en Hieslum. Oft der noch âlde sarken ûnder de flier lizze is net wis.
Plato
Plato (Attysk Aldgryksk: Πλάτων, Plátōn, útspr.: ['platɔ:n], likernôch "platôn"; Atene, 428/427 of 424/423 f.Kr. – dêre, 348/347 f.Kr.) wie in ien fan 'e trije grutte filosofen út 'e Grykske Aldheid, njonken syn master Sokrates en syn learling Aristoteles. Hy wie de stifter fan 'e ferneamde Akademy fan Atene, it alderearste ynstitút foar heger ûnderwiis yn 'e Westerske wrâld. Behalven op filosofy lei er him ek ta op wis- en natuerkunde, en oars as syn foargonger Sokrates skreau er syn ideeën op, sadat se út 'e earste hân oerlevere binne. Plato wurdt rûnom beskôge as ien fan 'e ynfloedrykste tinkers en de wichtichste filosoof út 'e minsklike skiednis, fral foar wat de Westerske filosofyske tradysje oanbelanget. Saakkundigen miene dat Plato syn oeuvre folsleine oerlevere is, wat unyk is foar in Aldgrykske skriuwer dy't 2.400 jier lyn libbe.
Jonkheid
Oer Plato syn iere libben en oplieding is fanwegen it brekme oan oerlevere boarnen net folle bekend. Hy moat tusken 429 en 423 f.Kr. berne wêze yn Atene, of mooglik op Aigina, in eilân yn 'e Golf fan Aigina. Tradisjoneel wurdt foar syn berte 428 of 427 f.Kr. oanholden, mar dat is basearre op in dubieuze boarne, en in protte moderne histoarisy liket it wierskynliker dat er berne waard yn 424 of 423 f.Kr. Neffens de Aldgrykske skriuwer Diogenes Laertius waard Plato by syn berte Aristokles neamd; as dat wier is, dan is ûndúdlik wêrom't er letter de namme Plato oannaam, dat neffens Diogenes Laertius oarspronklik in bynamme wie (platon betsjut "breed"), dy't Plato krige fan syn wrakseltrener.
Neffens in leginde soene har in kear op 'e lippen fan 'e sliepende poppe Plato bijen delset hawwe, wat in foarsizzing west hawwe soe fan 'e swietens fan syn lettere útspraken. Ariston liket stoarn te wêzen doe't syn soan Plato noch hiel jong wie, al is de krekte datum net bekend. Syn mem Periktione wertroude dêrnei mei har omke Pyrilampes, de broer fan har mem, dat in foaroansteand diplomaat wie en in freon fan Perikles, de lieder fan 'e oanhingers fan 'e demokrasy yn 'e Ateenske polityk. Mei Pyrilampes krige Periktione noch in soan, in healbroer fan Plato, dy't fan Antifon hiet. Letter soene al dizze famyljeleden fan Plato weromkomme yn syn wurk, dêr't Plato harren brûkt om lange diskusjes te fieren oer filosofyske ûnderwerpen.
Gruthartoch
Fierders wurdt de titel 'gruthartoch' ek wol brûkt foar de net-regearjende leden fan it Hûs Romanov, fan 'e tsaren fan Ruslân. Harren titel wurdt lykwols ek wol oerset as 'aartshartoch'.
Coventry
Bombardemint op Coventry
Yn de Twadde Wrâldkriich, op 14 novimber 1940, waarden grutte parten fan de stêd rekke troch in Dútsk bombardemint. Ek de ferneamde katedraal fan de stêd waard doe ferwoastge. Letter yn de kriich krige Coventry mear bombardeminten te fernearen. De Sint-Michaelkatedraal waard op 'en nij boud njonken de ruïnes fan de âlde en waard yn 1962 ynwijd.
Joast Hiddes Halbertsma
Jonkheid en komôf
Yn 1858 die Joast Halbertsma sels it ferskil tusken de famyljes fan syn âlden út 'e doeken doe't er skreau: "Men kin de Halbertsma's net ûntsizze dat se mear feardichheid en fluchheid fan begryp, mear handichheid, faasje en talint hiene as de famylje fan Ruerdsje Tsjallings; mar wat hat dat alles harren holpen tsjin 'e earmoede, dêr't de measten yn ferfallen binne, wylst de famylje fan Ruerdtsje Tsjallings oant op 'e dei fan hjoed in frij algemiene wolfeart yn 'e deftige boargerstân hanthavenje kin?" Tsjin 'e oermacht fan lju dy't kalm en mei ferdrach ryk waarden, skreau er op in oar plak, wisten de Halbertsma's "har net oars as troch de satire te wreekjen."
Oklahoma
Skiednis
left|thumb|200px|Oaljewinning yn Oklahoma Yn it begjin fan de 20e iuw waard der begûn mei grutskalige oaljewinning yn de omjouwing fan Tulsa, dat hie as gefolch dat in soad minksen nei it gebiet ta kamen. Tidens de krisisjierren late dat ta grutte drûchte en ferkeard brûken fan de grûn, dêr't de saneamde Dust Bowl troch ûntstie. Fruchtbere ierde waard yn grutte stoarmen fuortblaasd wêrtroch in protte boeren de steat ûntflechte moasten. Dat wie ûnderwerp fan de roman The Grapes of Wrath fan John Steinbeck en fan de foto's van Dorothea Lange.
Koartehimmen
Reagerbosk
De Reagerbosk op de himrik fan Koartehimmen leit hjoed-de-dei deun tsjin it doarp Beetstersweach oan. De bosk bestiet meast út âld leafbosk. De âlde Reagersbosk krige syn âlde beammen meidat de bosk generaasjes lang ekstinsyf fersoarge is. Ut it gebiet binne in soad bisten bekend, wêrûnder in grut tal bysûndere ynsekten dy't op de âlde beammen tahâlde. Eastlik fan 'e bosk leit Koartehimster Fjild, dêr't oant yn de jierren 1930 noch in spinnekopmûntsje stie. It Reagerbosk is yn besit fan de Van Teyens Fundatie.
Ferskaat
Op 27 augustus 1813 is Jan Halbes de Jong út Koartehimmen ûnthalze op de Ljouwerter guillotine fanwege moard.
Marked in Flesh
Ynhâld
As de Minsken Earst en Lêst-beweging de see fersmoarget mei gif, mei as gefolch dat ferskate Haaien omkomme, wat de elemintêre geast Oseaan oanset om wraak te nimmen op 'e havenstêd Toland, is it sels al safier kommen dat Simon Wolfgard, de lieder fan it binnenplak, de plysjeman Monty warskôget om derfoar te soargjen dat syn mem en suster op 'e tiid Toland ferlitte. En as de pakketbesoarger Harry syn baan by Aldendeiske Besoarging ferliest om't dat bedriuw no fan syn wurknimmers easket dat se lid wurde fan 'e Minsken Earst en Lêst-beweging (wat Harry wegeret), stiet Meg derby Simon op oan om Harry yn 'e tsjinst te nimmen fan it binnenplak.
Smellingerlân
Skiednis
Het gebiet fan Smellingerlân hat sûnt de lêste iistiid altyd bewenne west, sa hat bliken dien út fynsten fan de Peinder dokter Johannes Siebinga. De namme "Smellingerlân" komt fan it plak Smelle Ie, dêr't al foar 1326 in kleaster wie, dat lang it wichtichste plak yn de omkriten waard. Yn 1392 waard al sprutsen fan "Smellingheradele in de Leppa", mei Smelle Ie as sit fan de grytman.
Detroit
Skiednis
Under de Frânske en Yndiaanske Oarloch foel Detroit yn 1760 yn Britske hannen. Yn 1796 waard it oan 'e Feriene Steaten oerdroegen ûnder it Jay-Ferdrach, mar yn 1805 waard it frijwol mei de grûn lyk makke troch in grutte brân. Tusken 1805 en 1847 fungearre Detroit as de haadstêd fan Michigan. Yn 'e Oarloch fan 1812 waard it yn 1812 sûnder slach of stjit troch de Britten ynnommen, mar in jier letter troch de Amerikanen werovere. Yn 1815 krige it stedsrjochten. Yn 'e perioade foar de Amerikaanske Boargeroarloch, yn 'e 1840-er en 1850-er jierren, wie Detroit fanwegen syn geografyske posysje, oan 'e Kanadeeske grins, in wichtige tuskenstop foar it saneamde Undergrûnske Spoar, dat negerslaven út it Amerikaanske Suden nei frijheid yn Kanada ta smokkele. Doe't de Boargeroarloch yn 1861 útbriek, namen in protte Detroiters frijwillich tsjinst yn it Noardlike leger. Under harren wie it 24ste Michiganske Ynfanteryrezjimint, dat yn 'e Slach by Gettysburg, yn 1863, 82% ferliezen litte.
Bianka Black
Bianka Black, echte namme ûnbekend, is in rêstend Ugandeesk neakenmodel en pornografysk aktrise. Hja makke har debút yn in pornografyske film yn 2020. Neffens har offisjele opjefte is se 1.64 m lang, mei in gewicht fan 42 kg en kupmaat 36E.
Aileene Dacosta
Aileene Dacosta, echte namme ûnbekend (6 maaie 1987 – 23 jannewaris 2014), wie in rêstend Frânsk neakenmodel en pornografysk aktrise fan Berbersk komôf. Hja makke har debút yn in pornografyske film yn 2011. Neffens har offisjele opjefte hie se kupmaat 36E, gewicht en lingte binne net bekend.
Sassanidyske Ryk
Skiednis
Om 241 hinne, wie it Romeinske Ryk de dominante macht yn it Heine Easten en wienen de Perzen skatplichtich oan de Romeinen. Under Sjapoer kamen de Perzen yn opstân en foelen de Romeinske gebieten binnen. Sy oermasteren Syrje, Armeenje, en de stêden yn Mesopotaamje. De Romeinen koenen hjir mar in bytsje tsjinoer stelle. Allinnich keizer Falerianus I hie yn 260 sukses doe't er de Perzen út Syrje ferdriuwe koe. Syn sukses wie mar fan koarte doer, want troch in list foel er Sjapûr yn hannen.
Timorsee
De see hat in tal riffen, ûnbewenne eilannen en in wichtige poarsje fossile brânstof, wat yn de jierren 70 fan de 20e iuw ûntdutsen is. Der hat in soad striderij oer eigendoms- en eksploitaasjerjochte west, mei omdat in part fan de lânsgrinzen yn de kontrei nea sekuer bepaald wienen. Underhannelingen tusken Austraalje en Timor hawwe yn 2002 laat ta it Timorsee Ferdrach, wat yn 2007 ratifisearre is. Fiifhûndert km út de kust fan De Australyske stêd Darwin, it iennige grutte plak oan de see, is al in oaljefjild in it wurk (it Bayu-Undan projekt) en der lizze mear plannen foar it winnen fan oalje en gas.
George Lucas
Libbensrin
Ek Pixar (bekend fan ûnder oare The Incredibles, Finding Nemo en Toy Story) wie ûnderdiel fan Lucasfilm, mar waard troch him ferkocht. En THX wie ek in lange tiid ûnderdiel fan Lucasfilm.
Parrykanaal
It Parrykanaal is neamd nei de Britske admiraal en poalûndersiker William Edward Parry.
Nyegea
Nyegea is in doarp yn de gemeente Smellingerlân, noardwest fan Drachten. Nyegea leit oan rykswei N31, tusken Ljouwert en Drachten, dy't ek wol de Wâldwei neamd wurdt.
Strjitten
Aldegeasterdyk, De Klynhoeke, Eartlânsreed, Eibertsgeasten, Fiifhoeke, Finnen, Hearrewei, Hegewei, Kilometerwei, Kommisjewei, Nije Tikewei, Skieppekampen, Stienkampen, Swartewei, Westerein, Wierren.
Leicestershire
thumb|200px|Lizzing Leicestershire yn Ingelân Leicestershire is in greefskip yn de Ingelske regio East Midlands, dat bestiet sûnt de midden of de ein fan 'e 10e iuw. It telt 609.578 ynwenners en it oerflak is 2082,9 km2.
Wichtichste plakken
thumb|It Nasjonale Romtesintrum yn [[Leicester]]
The Wall Street Journal
Skiednis
The Wall Street Journal begûn yn 1967 mei in grutte útwreiding, wêrby't úteinlik korrespondinten pleatst waarden yn elts finansjeel sintrum fan belang yn Jeropa, Latynsk-Amearika, Aazje, Afrika en Oseaanje. Yn 1970 kocht Dow Jones & Company de Ottawa-krantekeatling, besteande út njoggen deiblêden en trije sneinskranten. Dy waarden letter omneamd ta de Dow Jones Local Media Group. De perioade fan 1971 oant 1997 stie yn it teken fan in rige opstartings, oankeapen en joint ventures, wêrûnder Factiva, The Wall Street Journal Asia, The Wall Street Journal Europe, de WSJ.com-webside, MarketWatch en de wykeinedysje fan The Wall Street Journal.
Op 'e webside waard yn 1996 úteinset mei in digitale ferzje fan 'e krante. Dat wie in grut súkses, oanfitere troch it útbringen, yn 2004, fan in app ûntwikkele troch Oasys Mobile, wêrmei't lêzers de digitale ferzje fan 'e krante op harren mobile tillefoans iepenje koene. Tsjin 2007 wie WSJ.com mei mear as 980.000 beteljende abonnees útgroeid ta de grutste betelsite op it ynternet. Datselde jiers waard Dow Jones & Company oernommen troch News Corporation (no News Corp), it bedriuw fan 'e Australyske mediatycoon Rupert Murdoch. De útjouwerij waard doe in difyzje fan News Corp, dy't ek sokke media omfette as it tillefyzjestasjon Fox News, en kranten as The New York Post en The Times (fan Londen).
Meinoud Rost van Tonningen
Karriêre yn de kriich
Op 20 july 1940 yn de perioade nei de machtsoername troch de Dútsers nei de slagge Dútske oanfal op Nederlân waard Rost van Tonningen troch Seyss-Inquart beneamd ta likwidaasjekommissaris fan alle marksistyske organisaasjes. Wêrûnder de SDAP en der dêrby oansluten fakbûnen en de kommunistyske partij de CPN. De CPN moast ophâlde fan bestean en de SDAP moast lykskeakele wurde. Dat hâlde yn dat de partij nasjonaal-sosjalistysk wurde moast. Dit slagge net, ûnder mear trochdat de SDAP sels it grutste diel fan de partij administraasje ferneatige hie. Ek wegere it partijbestjoer om mei te wurkjen. As reaksje dêrop besocht Rost van Tonningen de bestjoeren foar him te winnen. Uteinlik slagge dit by Tjerk van der Zee, dy’t bang wie om minder lean te krijen. By oare ferieningen lykas it bûn fan frouljusklubs en de AJC slagge Rost van Tonningen net om se te nazifisearjen.
Tsjerke fan Goaiïngaryp
Ynterieur
De seis brânskildere ramen fan de wapens dy't de bou fan de tsjerke mooglik makken (Willem V, de Fryske rekkenmasters, it Hof fan Fryslân, grytman Johan Vegelin van Claerbergen, it Mindergetal, Deputearre Steaten fan Fryslân) binne makke troch Ype Staak fan Snits.
Bierbrouwerij Bûsdoek
Skiednis
Yn 2016 organisearren in tal freonen harren earste bierbroujûn. It earste brousel wurdt tjemze mei in bûsdoek, by krapte oan in keukentjems. Sa is de brouwerij oan har namme kommen. Al gau wurdt der in profesjonele broutsjettel kocht, om't de fraach nei it bier hieltyd grutter waard.
Friesche Vlag
Skiednis
It fabryk yn Nijkerk is oernaam troch Arla Foods. Dy Sweedsk-Deenske suvelkoöperaasje hat sûnt 2009 in lisinsje om tsien jier lang it merk Friesche Vlag te brûken foar deifarske molkprodukte. Dêrtroch ûntstie in unike sitewaasje, mei't twa suvelkoöperaasjes tagelyk it merk fierden. De webside fan Friesche Vlag waard foar in part trochferbûn nei FrieslandCampina (kofjeferrikers, langhâdbere suvel) en foar in diel nei Arla Foods (farske suvel). Op de ferpakkingen fan FrieslandCampina-produkten waard dúdlik fernijd: "Friesche Vlag is een merk van FrieslandCampina". Dy ynformaasje ûntbriek op de ferpakkingen fan Arla Foods.
Sierra Morena
thumb|left|250px|Wyfke fan de Ibearyske lynks yn it Nasjonale park fan de Sierra de Andújar It berchtme hat in grutte natuerhistoaryske wearde en dielen foarmje in Parque Natural (natuerpark). Dat binne de gebieten Despeñaperros (Jaén), Sierra de Andújar (Jaén), Sierra de Cardeña-Montoro (Kordoba), Sierra de Hornachuelos (Kordoba), Sierra Norte (Sevilla) en Sierra de Aracena (Huelva). It gebiet wurdt bewenne troch de tige seldsume Ibearyske lynks. Njonken de Ibearyske wolf is it berchtme ek it hiem foar de Ibearyske keizerearn.
Yn it berchtme wurde lead, sulver, kwik en in soad oare metalen fûn. It winnen dêrfan hat yn ferline op guon lokaasjes soarge foar de oantaasting fan it milieu.
Skaai (taksonomy)
In skaai is it earste part fan de binomale nomenklatuer; it is yn de taksonomy it sechde nivo fan taksa. Boppe it skaai komt it nivo fan de famylje; ûnder it skaai komt it nivo fan de soarte.
It tal fan skaaien is grut, mar dochs moatte de nammen fan alle skaai fan ien ryk ferskillend wêze, dat de binomale nomenklatuer genôch is foar de ydentifikaasje fan in soarte. Lykwols hoecht de namme fan in skaai net unyk te wêzen foar hiel de taksonomy. Bygelyks, Aotus is de namme foar it skaai fan de Nachtapen, mar ek foar it skaai fan de Gouden Earten.
Maurits Cornelis Escher
Biografy
Yn de jierren dêrop gie Escher regelmjittich nei Súd-Jeropa, nei Spanje en fral nei Itaalje, dêr't er yn 'e kunde kaam mei Jetta Umiker. Hy soe yn 1924 mei har trouwe. It jonge stel sette him yn Rome ta wenjen en bleau dêr oant 1935. Doe waard it politike klimaat ûnder Mussolini sa ûnoangenaam dat se ferhuzen nei Château-d'Oex yn Switserlân.
Syn jierren yn Baarn wiene de meast produktive: hy makke dêr syn bekendste wurken. Allinne yn 1962 doe't er operaasje ûndergean moast, hat er net wurke. Yn 1970 gie Escher nei it Rosa Spier Hûs yn Laren, in tehûs foar keunstners op jierren. Hy ferstoar dêr op 27 maart 1972.
Doëngastate
Doëngastate of Dongabosk wie in state fier noardeast fan Boerum yn de gemeente Kollumerlân. Fan de state is neat werom te finen.
Albert Martin
thumb|right|De [[Kânselarij (Ljouwert)|Kânselarij troch A. Martin]] Albert Martin (Amsterdam, 17 septimber 1827 - dêre, 7 jannewaris 1900) wie in skilder en tekener.
Jan Adriaan van Zuylen van Nijevelt
Sjoch ek
List Kommissarissen fan de Kening(inne) fan Fryslân
Martinus fan Blije
Martinus fan Blije ( de Blonda ) († ±1452) wie in mûnts fan kleaster Klaarkamp yn Rinsumageast.
Suderie
By Iezumasyl stiet it gemaal De Dongeradielen dy't it wetter út de Suderie yn de Lauwersmar pompt. Troch de skutslûs kinne boaten fan de Lauwersmar op de Suderie komme.
Dirk Scheringa
Libbensrin
Foar it CDA hat Scheringa in flink skoft gemeenteriedslid west fan de gemeente Opmeer.
Jan Ernst van Panhuys
Libben
Fan 19 oktober 1840 oant 13 febrewaris 1849 wie hy lid fan de Twadde Keamer fan de Steaten-Generaal foar Grinslân. Hy hearde ta de herfoarmingsgesinde leden en steunde yn 1844 dan ek it agindearjen fan it foarstel fan Thorbecke c.s. (de Njoggenmannen) ta wersjenning fan de Grûnwet.
Brune float
Earst gienen de eigeners sels op 'e siik nei beteljende opstappers. Letter gienen se wurkferbannen oan en lieten se dat oer oan it eigen boekingskantoar. De earste koöperaasje waard yn Starum oprjochte. It grutste boekingskantoar, mei njoggentjin minsken yn tsjinst (2010), is Naupar, in gearwurking fan de sylrederijen De Zeilvaart, Hanzestad Compagnie en Zeilvloot Lemmer-Stavoren. De float is fan rûchwei begjin april oant medio oktober yn de feart. De measte skippers beheine har ta de Iselmar en de Waadsee. De Noardsee en benammen it Dútske waadgebiet en de Eastsee binne troch strange ferbliuwseasken wat minder populêr wurden. Yn de perioade bûten it farseizoen wurde foar de kaai lizzende ien- en twamêsters soms noch brûkt foar in feest of ynsetten as hotelskip. De term ferwiist nei de oarspronklike kleur fan de seilen op dizze skippen. De kleur ûntstie troch it tanen fan de seilen mei cachou.
Auger-Elektroane-Spektroskopy (AES)
Wannear de metoade tapast wurdt yn in [Raster-Elektroane-Mikroskoop], dan kinne ek bylden fan de fersprieding fan beskate eleminten yn in meunster makke wurde. By 10 keV primêre enerzjy en in lytse stream is de straal sa fyn, dat men dêrby in oplossend fermogen fan o,3 /um berikke kin. De grutste gefoeligens fan 0,1 à 1 atoompersint krijt men by gruttere stream en it gehalte oan in beskaat elemint kin binnen in faktor twa krekt metten wurde. Dêrmei is AES folle betrouberder as Sekondêre-Ioane-Massa-Spektroskopy (SIMS), mar wol folle minder gefoelich.
Marijcke Visser
Marijcke Visser wurke op it tichelfabryk yn Tegelen. Brûkte materialen binne sulver, ivoar, stien, albast en sjamotte. Har wurken besteane út bylden, wizerplaten, reliëfs en amtskeatlingen (Boalsert) en lytse gebrûksfoarwerpen.
André Roosenburg
Hy kaam njoggen kear út foar it Nederlânsk alvetal en die mei oan de Olympyske Spullen yn 1948 dêr't hy yn de wedstrriid tsjin Ierlân syn ienige doelpunt makke.
Francis Bacon
Karakterisearring fan syn wurk
Bacon brûkte in unike skildertechnyk wêrby't hy earst farve op in doek smiet en dêrnei pas sjen gie wat hy yn de farveklodders seach. Pas as hy in foarstelling yn de abstrakte farve seach, gie hy dizze kwitsen útsmarren mei in doek, wêrby't de farve yn de poarjen fan it (net-preparearre) linnen drukt waard. By it útsmarren kaam hy wurkjendewei ta in einresultaat, wat hy 'boetsearje yn farve' neamde. Troch de flugge, dynamyske en spontane manier fan skilderjen en troch de soad ûnbeskildere plakken yn syn skilderijen kinne syn wurken beskôge wurde as akwarellen yn oaljefarve.
Jango Fett
Fiktive biografy
Neitiid wurdt de neilittenskip fan Jango Fett opnommen troch syn soan Boba, dy't syn heite wapenris, wapenreau en romteskip de Slave I ervet en meitiid ien fan 'e meast beruchte preemjejagers fan it hiele Stjerrestelsel wurdt.
Suëtoanius
De Vita Caesarum
De Vita Caesarum is skreaun yn ienfâldich Latyn en benammen bedoeld foar it grutte publyk, dat mear ynteresse hie yn smeulske ferhalen út it libben fan de keizers, as dat sy grutte feiten en foarfallen út it steatslibben fan de keizer witte woenen. Suëtoanius koe foar it skriuwen fan syn boeken helje út de him ta beskikking steande keizerlike argiven, en benammen út de mûnlinge ynformaasje fan familjeleden en oare oanbringers. Hy sammele de ynformaasje foar syn haadwurk by inoar sa om 121 hinne.
Ynfloed op lettere literatuer
Yn de Midsiuwen waard Suëtoanius mear lêzen en oerskreaun as Tacitus. Hy hie oan Eginhard in goeie neifolger yn syn Vita Caroli Magni (d.i. Libben fan Karel de Grutte).
Kay Stenshjemmet
Kay Arne Stenshjemmet (Lillestrøm, 9 augustus 1953) is in earder Noarsk reedrider.
Dylath-Leen
Dylath-Leen is in Frânske deathmetalband oprjochte yn 1999 yn Cambrai. De namme fan de band is ûntlient oan in fiktive stêd yn H.P. Lovecraft's Dream Cycle en ferskynt yn The Dream-Quest of Unknown Kadath (1926). De band brocht yn 2002 syn debútalbum Insecure út. Dylath-Leen hat trije studio-albums útbrocht.
Yndyske Oseaan
De Yndyske Oseaan leit tusken East-Afrika, Súd-Aazje, Yndoneesje en Austraalje. Oan de súdkant foarmet de 60ste bridtegraad de skiedsline mei de Súdlike Oseaan. It noardlike part fan de Yndyske Oseaan wurdt troch Yndia yn twa dield, te witten yn de Golf fan Bengalen en de Arabyske See.
Donker sâneachje
De flinter
thumb|200px thumb|left|Donker Sâneachje
Tûla
De ferneamde Russyske skriuwer Lev Tolstoj (1828–1910) wenne yn de bûtenpleats Jasnaja Poljana ûnder Tûla dy't de wichtichste toeristyke attraksje fan de oblast Tûla waard.
Alla Pûgatsjova
thumb|right|250px|Alla Pûgatsjova. Alla Pûgatsjova (15 april 1949, Moskou, Ruslân) is in Russyske popsjongster en komponiste.
Celastrina
Klassifikaasje
thumb|right|250px|[[Sprakelbeamblaujurkje]]
Sjoukje Iedema
thumb|right|220px|Waadtûken Sjoukje Iedema (Tsjom, 17 april 1962) is in Frysk keunstner. Se folge har oplieding oan ABK Vredeman de Vries yn Ljouwert. Hja studearre ôf yn de rjochting Monumintale foarmjouwing yn 1992. Se folge boppedat lessen portrettekenjen, tekenjen en akwarellearjen by Peter Vassilev. De wurken binne meast figuratyf.
Ostfriesische Landschaft
Bestjoerlik foech
De Eastfryske Lânskip is ien fan de sân histoaryske lânskippen dy't der noch binne yn de dielsteat Leechsaksen. Lykwols hat de Eastfryske Lânskip mear bestjoerlik foech as de oare lânskippen yn de dielsteat. It is in autonoom kultureel parlemint en de juridyske status fan de Eastfryske Lânskip kin net lykslein wurde mei dy fan de oare lânskippen.
Eaststellingwerf
Eaststellingwerf foarmet tegearre mei Weststellingwerf de Stellingwerven. De gemeente leit oan de grins mei Drinte; op dizze grins leit it nasjonaal park it Drintsk-Fryske Wâld, dêr't grutte bosken lizze en in sânferstowing, dy't it Aekingersân of de Keale Duinen neamd wurdt. It heechste punt yn de gemeente is de op 26,6 m lizzende top fan de Boskberch, ek flakby Appelskea. Oan de eastkant fan de gemeente, tusken Appelskea en Feanhuzen leit it Fochtelerfean. De rivieren de Lende en de Tsjonger ûntspringe yn dizze gemeente.
Ichtegem
Skiednis
De godstsjinstûnrêst yn de twadde helte fan de 16e iuw late ta de ferneatiging fan ferskate kapellen en ek de tsjerke rekke swier skansearre. De Boskgeuzen dy't it omlizzende lân ûnfeilich makken holden doe yn it Wijnendalebos ta. It lân rekke ûntfolke en de pest om 1580 hinne makke dat it wer befolkjen fan de kontreien net eine. Sûnt 1639 kamen ek minsken út Artois nei de krite, dy't harren yn 'e buorskip 'De Reiger' nei wenjen setten, dat sûnt yn de folksmûle 'Artoys' hjitte.
Yn de Earste Wrâldkriich hienen de Dútsers in fjildhospitaal yn it kleaster en de skoalle ynrjochten. Dy't ferstoarnen waarden begroeven en letter opgroeven om yn 1930 op it Dútske begraafplak yn Vladslo op 'e nij begroeven te wurden. Yn 1917 waard ek in fleanfjild oanlein.
Sybe Schaap
Oplieding en wurkpaad
Schaap folge fan 1962 oant 1964 de kweekskoalle foar ûnderwizers yn Swol en studearre fan 1964 ôf oan de Hegere Lânbouskoalle Ljouwert (no Van Hall Ynstitút), dêr't er yn 1967 syn yngenieursdiploma helle. Dêrnei gie Schaap oant wurk yn it famyljebedriuw as boer yn de Noardeastpolder; dat die er fan 1968 oant 1970. Yn dy tiid helle er yn 1969 de M.O.-akte (earstegraads ûnderwiisfoech) yn ekonomy en ek yn 1969 sette er útein mei in stúdzje sosjale wittenskippen oan de Frije Universiteit fan Amsterdam, dêr't er yn 1973 syn doktoraaleksamen helle. Fan 1979 ôf wie Schaap universitêr dosint filosofy oan deselde universiteit.
Schaap promoveearre 1996 ta doktor yn de wiisbegearte oan de Frije Universiteit yn Amsterdam en krige dêrnei in gastdosintskip yn de filosofy oanbean oan de Karel Universiteit te Praach, in funksje dy't er op in leech pitsje set hat. Schaap is ek noch bûtengewoan heechlearaar water policy & governance oan de Technyske Universiteit Delft en Wageningen Universiteit.
Privee
Sybe Schaap wennet yn Emmeloard, is troud en hat twa dochters en twa soannen.
Skiednis fan Dútslân
Prusen en it Dútske Bûn
Yn de Slach by Waterloo waard Napoleon ferslein. Mei it tekenjen fan it Kongres fan Wenen yn 1815 komme der oare grinzen yn Europa. Lykwols kaam it net ta ien Dútske steat. Ynstee dêrfan kaam der wol in losse federaasje mei Prusen en Eastenryk as dominante leden.
Holy Moses
Holy Moses is in Dútske trashmetalband oprjochte yn 1980 yn Aken. De band brocht yn 1986 syn debútalbum Queen of Siam út. De teksten fan de band gean benammen oer kriich en religy. Yn 1994 waard de band opheft, mar yn 2000 makke de Dútske band in trochstart. Holy Moses hat alve studio-albums útbrocht.
Rûanda
Rûanda is in lân yn Sintraal-Afrika. Haadstêd is Kigali.
Fichtelberchtme
It meast foarkommend stientme is granyt. Der sitte ek in protte ertsen: fral tin en ijzer, mar ek goud en sulver.
Skuniabuorren
Skuniabuorren is in weinamme en eardere delsetting súd fan Bakhuzen yn de gemeente De Fryske Marren. De namme komt ek foar as Schuinjabuurt en Schuiniabuurt, en komt mooglik fan de famyljenamme Schuninga.
Weddellsee
De see is neamd nei de Britske seeman James Weddell dy't de see as earste befarde yn 1823, en oan op 74° suderbreedte kaam. De see waard letter wiidweidiger ferkend troch de Skot William Bruce fan 1902 oant 1904. It wie ek yn de Weddellsee dat Ernest Shackleton syn skip, HMS Endurance yn it iis fêstrekke en fynknypt waard.
Der wurdt oannaam dat it brekken fan Gondwana it begjin wie fan it ûntstean fan de Weddellsee.
Seepma
Seepma is in weinamme en eardere delsetting súdlik fan Ternaard yn de gemeente Dongeradiel. De namme komt ek foar as Sipema, as namme fan de pleats Grut Seepma en Lyts Seepma (op it plak fan it 9e iuwske Sibenuurde) en yn de Seepmawei. It gebiet hearde eartiids by it kleaster fan Fulda.
Slavyske talen
Sirillysk
Yn guon lannen wurdt der foar it skriuwen fan de taal it Sirillysk alfabet brûkt. Dat is yn Bulgarije, Noard-Masedoanje, Oekraïne, Ruslân, Servje en Wyt-Ruslân
Wiesmoor
Ekonomy & ferkear
It iepenbier ferfier bestiet út busferbiningen mei oare plakken, benammen nei Auwerk en Lear. In spoarferbining hat Wiesmoor nea hân. De treinstasjons om Wiesmoor hinne binne Lear, Wittmund, Augustfehn en Sande. Lykwols stopt de intercity allinnich yn Lear en Augustfehn.
Lytse mûsgoffer
Hâlden en dragen
De lytse mûsgoffer libbet relatyf lang foar in kjifdier: trochinoar 5,8 jier. It is in nachtdier dat de dei trochbringt yn syn ûndergrûnske hoale. Dêr ferbliuwt er ek as him yn it winterhealjier in troch kjeld feroarsake ferstiving oermânsk wurdt dy't lykwols gjin echte wintersliep is. Ekstreme hjittens by 't simmer kin itselde gefolch hawwe. De grutte fan it territoarium fan in lytse mûsgoffer rint útinoar fan 650 oant wol 3.125 m², nei alle gedachten ôfhinklik fan it terrein en de beskikberens fan fretten.
Sorben
De Sorben binne de neisieten fan Slavyske folken dy't in iuwmannich lyn yn it gebiet twisken de Elbe en Oder wenne ha. De Slavyske Sorben, dy't meiïnoar middenmank in Germaanske taal (Dútsk) libje, binne besibbe oan de ynwenners fan Poalen en Tsjechje.
Regio's fan Ingelân
De regio's fan Ingelân binne de heechste bestjoerlike laach yn Ingelân.
Ilse Kraaijeveld
Karriêre
By de Europese kampioenskippen koartebaanswimmen 2011 yn Szczecin waard se útskekele yn de searjes fan de 100 meter frije slach, mei Tamara van Vliet, Rieneke Terink en Maud van der Meer einige se as fjirde op de 4x50 meter frije slach.
Johanna de Groot
thumb|right|140px| thumb|right|140px| Johanna de Groot (Ljouwert, 4 desimber 1978) is in Fryske keunstner út Noardburgum.
Ek makket Johanna de Groot fersen. Johanna hat yn en om Burgum eksposearre.
Freerik Walters
Freerik Walters (Oude Pekela, 9 juny 1925 - Dokkum, 22 jannewaris 1945) wie in Nederlânsk plysjeman en fersetsstrider yn de Twadde Wrâldoarloch.
De Pein
Skiednis
De Pein is earne tusken 1100 en 1400 ûntstien, op de ein fan in sânrêch dêr't ek Aldegea en Nyegea op lizze. De delsetting, yn 1439 Aldgha Wp an endde neamd, lei op 'e ein fan de himrik fan Aldegea op it plak dêr't de sânrêch yn it fean dearûn. Yn 1477 waard it Opperynde neamd doe't der fernijd waard dat it doarp in pastoar krige.
Triatlon Wytmarsum
Skiednis
Yn it ramt fan it fjirtichjierrich bestean fan Wetterpark Mounewetter yn Wytmarsum, waard op snein 8 septimber 2013 foar de earste kear de Triatlon Wytmarsum holden. De organisaasje fan dat evenemint kaam ta stân troch gearwurking tusken Sportdoarp Wytmarsum e.o., Fysio Wytmarsum, Doarpsbelang Wytmarsum en Wetterpark Mounewetter. It waard finansjeel mooglik makke troch bydragen fan ferskate sponsors. Foarôf rekkene men op sa'n 90 dielnimmers, mar úteinlik giene mear as 200 atleten fan start.
Wigle Engelsma
Wigle Engelsma fart mei syn skûtsje op de Fryske marren, it Waadseegebiet en de Eastsee. Underweis makket er dan sketsen dy't hy letter yn syn atelier útwurket mei akrylferve, pastel of conté yn skilderijen en tekeningen. Dit bart de iene kear op doek, mar in oare kear efterop lânkaarten, seildoek en sa. It giet him mear noch as de foarm om de sfear út te drukken.
Andorra la Vella
Andorra la Vella (Frânsk: Andorre-la-Vieille) is de haadstêd fan Andorra, mids de Pyreneeën. It stedsje hat 23.498 ynwenners (2020)en is ek de wichtichste parochy fan it lân.
Frânske skoalle
De Underwiiswet fan 1857, dy't ûnder oaren de Mulo ynstelde, makke in ein oan de Frânske skoalle yn Nederlân. Yn guon plakken waard de Mulo noch lange tiid Frânske skoalle neamd.
Tasitus (keizer)
Fan keizer Tasitus is net folle bekend útsein út de Historia Augusta, mar dizze boarne is net botte betrouber. It leger liet wierskynlik de kar fan in keizer oan de Senaat, mar dit earbiedwurdige lichem die gjin ferstannige kar. Rome hie ferlet fan in sterke militêr. Tasitus wie al frij âld en in rike senator. De Germanen holden hûs yn Galje. Hy fersloech al de Goaten dy't Lyts-Aazje ûnfeilich makken, mar dêrnei stoar hy. Wêroan is net bekend. Hy hie syn healbroer Florianus ta Prefect fan de Praetoriaanske Garde beneamd en dizze besocht him op te folgjen. Nei in koarte regearperioade fan Florianus, waard lykwols Probus úteinlik de nije keizer en it wie it leger dat besliste. De Senaat stie bûten spul.
Tûla (oblast)
De oblast Tûla (Russysk: Ту́льская о́бласть, Tulskaja oblast) is in federale bestjoersienheid yn Ruslân. It leit geografysk yn it Europeeske diel fan it lân en makket diel út fan it Sintrale Federale Distrikt. Haadstêd is Tûla.
Florian Biesik
Florian Biesik (Wilamowice, 1849 - Triëst, 1926) wie in Eastenryksk-Hongaarsk postamtner en dichter dy't in literêre standert foar it Wilamowytsersk makke hat. Hy hat besocht sjen te litten dat dy taal net fan Dútske oarsprong wie, mar faaks fan it Nederlânsk, Frysk of it Angelsaksysk ôflaat wie.
Hy waard nei de Adriatyske havenstêd Triëst útstjoerd, dêr't er it grutste part fan syn wurksum libben direkteur fan it pleatslik postkantoar wie. Nei syn pinsjoenearring ferhuze er nei it doarp Nabrežina by it kustplak Duino (provinsje Triëst), dêr't er faak tahâlde yn de kultuerele rûnten fan de Sloveenske mienskip.
Herefordshire
Herefordshire grinzet oan de greefskippen Shropshire yn it noarden, Worcestershire yn it easten, Gloucestershire yn it suden en de Welske greefskippen Gwent yn it súdwesten en Powys yn it westen. It wurdt regearre troch in unitary authority, in fertsjintwurdigjend lichem dat it hiele greefskip omfiemet (sûnder ûnderferdieling yn distrikten. Yn 1974 waard Herefordshire gearfoege mei Worcestershire ta it nije greefskip Hereford en Worcester, mar dy bestjoersfernijing waard yn 1998 weromdraaid doe't Hereford en Worcester wer opspjalten waard yn 'e beide oarspronklike greefskippen (mei in pear grinsoanpassings dy't eins te ferwaarleazgjen wiene).
Klazienaveen
Geografy
It kanaaldoarp leit oan de Ferlingde Hegefeanske Feart, lokaal it Van Echtenskanaal hjitten. Ein jierren '70 is it kanaal yn it sintrum foar in part tichtsmiten sadat trochgeand farferkear net mear kin. Yn 2007 is in nij winkelkompleks, lokaal it "'t Schip" neam iepene. De gemeente Emmen is fan doel om mei de tiid it farferkear om Klazienaveen wer mooglik te meitsjen. A37 rint it plak bylâns.
Sjitsport op de Olympyske Simmerspullen 1984
200px|thumb|right|200px|It Olympysk Sjit stadion fan Los Angeles 1984
Folk
Folk as oantal minsken
Men kin mei it wurd folk gewoanwei (in faak grut oantal) "minsken" bedoele, bygelyks Der wie in soad folk oanwêzich.
Sorbysk
Brúnkoal
In oar ding út de DDR-tiid is it brúnkoal winnen, wêrfoar't al ferskate Sorbyske doarpen weiwurde moasten. Troch it útinoarfallen fan de Sorbysktalige mienskip, dy't nei de twongen ferhuzing gauris yn'e gruttere stêden bedarren, koene in soad Sorben harren taal langer net mear brûke en kaam de posysje fan de taal faai te stean. Nei de werieniging fan Dútslân is de brúnkoaldylging gewoan fierder gien. Nettsjinsteande de protesten is om 2000 it doarp Horno oant op it lêste hûs ta sljochte om romte te jaan oan de brúnkoal-yndustry.
Abondance (ko)
thumb|right|250px De Abondance is in hybride ko dy't ûntstien is yn it departemint Haute-Savoie yn Frankryk.
Beskriuwing fan it ras
De kij binne mids-grut; de ko waacht tusken de 580 en 680 kilogram (kg) en wurdt sa'n 1.30 m heech. Sy hawwe in goud-brune facht; in wite kop (útsein om de eagen hinne), in wite ûnderkant fan it liif en úteinen fan de poaten.
Salvator Rosa
200px|thumb|Salvator Rosa, selsportret (1640). Salvator Rosa (Arenella (Napels), 20 juny 1615 - Rome, 15 maart 1673) wie in Italjaansk keunstner út de barok. Rosa wie yn it foarste plak keunstskilder, mar ek in warber grafysk keunstner, dichter, akteur en muzikant.
Eilhard Mitscherlich
Eilhard Mitscherlich (Neuende, 7 jannewaris 1794 - Berlyn, 28 augustus 1863) wie in Dútske gemikus en mineralooch. Hy waard ûnder oaren bekend troch de ûntdekking fan isomorfy fan kristallen fan seleensoer en fan permanganaten.
Friedrich Georg Wilhelm von Struve
Biografy
Friedrich Georg Wilhelm Struve bleau oant 1839 yn Tartu, dêr't er fral dwaande wie mei de stúdzje fan dûbelstjerren en geodesy. Yn 1826 krige er foar syn wurk op dat mêd de Gouden medalje fan de Royal Astronomical Society. Yn 1833 waard er keazen ta lid fan de Kungliga Vetenskapsakademien.
Wurk
Struve hie ek niget oan geodesy. Yn 1831 publisearre er Beschreibung der Breitengradmessung in den Ostseeprovinzen Russlands.
Dynamyt
B. Beskermjende laach om it eksplossive materiaal.
Jacob Russchen
Russchen gie 1962 mei pinsjoen en yn 1976 ferstoar er yn de âldens fan 79 jier yn in ferpleechhûs yn Boalsert.
Ulrich Huber (1842-1917)
Huber wie in njoggentjinde-iuwsk antyrevolúsjonêr politikus út in foaroansteand Frysk juristelaach, Huber. Hy wie sels in skoft abbekaat yn Ljouwert. Yn 1883 keas it distrikt Gouda him ta Twadde Keamerlid. Yn 1888 waard hy ôffurdige foar Dokkum. Yn de Keamer spruts hy oer juridyske, bestjoerlike en wettersteatkundige ûnderwerpen. Nei syn twongen fertrek út de Keamer yn 1894 waard hy steatsried en dat bleau hy hast trettjin jier.
Iggy Pop
Solokarriêre
The Stooges treden fan 2003 ôf wer op yn ferskate gearstallings. Yn oktober 2006 sette de groep útein mei opnamen foar it earste Stooges-album sûnt tritich jier. It album ferskynde yn maart 2007 mei de titel The Weirdness. It folgjende album, Ready to Die, ferskynde yn 2013. Yn 2016 sei gitarist James Williamson dat The Stooges gjin takomst mear hie.